শিৱসাগৰ শ্ৰম বিভাগ, জিলা শিশু সুৰক্ষা বিষয়া কাৰ্যালয়ৰ কৰ্মচাৰী আৰু 'বচপন বচাও আন্দোলন'ৰ কৰ্মকৰ্তা সকলৰ সহযোগত শিৱসাগৰ চহৰৰ বিভিন্ন ব্যৱসায়িক প্ৰতিষ্ঠানৰ পৰা আজি ৯ জন শিশু শ্ৰমিক উদ্ধাৰ কৰা হয়।
উদ্ধাৰ হোৱা শিশু কেইটাক অতি শীঘ্ৰে জিলা শিশু কল্যাণ সমিতিৰ ওচৰত হাজিৰ কৰাই চিকিৎসালয়লৈ নি তেওঁলোকৰ সঠিক বয়স নিৰ্ণয় কৰিব বুলি জানিব পৰা গৈছে।
উল্লেখ্য যে বয়স নিৰ্ণয় নকৰালৈকে উদ্ধাৰ হোৱা শিশু শ্ৰমিক কেইজনক শিশু সুৰক্ষা কাৰ্যালয়ৰ অন্তৰ্গত শিশু গৃহত ৰখা হ'ব।
উদ্ধাৰকাৰী দলটোৱে চহৰখনৰ বিভিন্ন হোটেল, গেৰেজ, দোকানৰ লগতে বিভিন্ন ব্যৱসায়িক প্ৰতিষ্ঠানত অভিযান চলাই কাম কৰি থকা অৱস্থাৰ পৰাই উক্ত ৯টি শিশুক উদ্ধাৰ কৰে।
উল্লেখ্য যে চৰকাৰে সকলো শিশুৰ শিক্ষা বাধ্যকতামূলক কৰি আইন প্ৰণয়ন কৰিছে। শিশুৰ অধিকাৰ আইন ২০০৯ৰ আধাৰত কোনো শিশুকে কোনো ব্যক্তি বা প্ৰতিষ্ঠানে শিক্ষা আহৰণৰ পৰা বঞ্চিত কৰিব নোৱাৰে।
আজিৰ এই অভিযানত শিৱসাগৰ শ্ৰম বিভাগৰ শ্ৰম পৰিদৰ্শক মৌচুমী বৰা, জিলা শিশু সুৰক্ষা বিষয়া কাৰ্যালয়ৰ সমাজ সেৱক দীপক টায়ে আৰু 'বচপন বচাও আন্দোলন'ৰ ভাৰপ্ৰাপ্ত বিষয়া জুবলি লালুঙৰ লগতে বিভিন্ন কৰ্মকৰ্তা সকলে সহযোগ কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
